[image: IMG_256]17 апрелдә 11.00 сәғәттә бөтә донъяла йыл һайын үткәрелә торған «Халыҡ-ара башҡорт теленән диктант» акцияһы үтәсәк.
[image: IMG_257]Ҡырмыҫҡалы районының бөтә дөйөм белем биреү учреждениеларында башҡорт теленән халыҡ-ара диктантта ҡатнашыу өсөн офлайн-майҙансыҡтар ойоштороласаҡ.
[image: IMG_258][image: IMG_259]Районда төп ике офлайн-майҙансыҡ Ҡырмыҫҡалының 2-се мәктәбендә һәм Үҙәк китапханала ойошторола.
[image: IMG_260]2026 йылда диктант текстары өс мөһим темаға бағышлана: Рәсәй халыҡтары берҙәмлеге йылы, Башҡортостан Республикаһында ҙур һәм татыу ғаилә йылы һәм башҡорт шағиры, мәғрифәтсе Ғәли Соҡоройҙың тыуыуына 200 йыллығы.
[image: IMG_261]Акция төрлө форматта үтәсәк. Майҙансыҡтар мәктәптәрҙә, юғары уҡыу йорттарында, китапханаларҙа, мәҙәниәт йорттарында, шулай уҡ республиканың башҡа төбәктәрҙәге һәм илдәрҙәге вәкиллектәрендә ойотоштороласаҡ. Шәхсән ҡатнаша алмаусылар өсөн рәсми сайт bashdictant.ru/ аша онлайн-форматта ҡатнашыу мөмкинлеге ҡаралған.
«БСТ» телеканалында тура эфир 11:00 сәғәттә башлана. Быйыл дикторҙар сифатында сығыш яһаясаҡтар:
Арыҫлан Тимеров (Baby Ti) — төрлө жанрҙағы йырҙар башҡарыусы йәш башҡарыусы, халыҡ-ара конкурстар лауреаты, йырҙар авторы;
Азат Айытҡолов — ҡурайсы-музыкант, Хөсәйен Әхмәтов исемендәге Башҡорт дәүләт филармонияһы солисы, Башҡортостан Республикаһының халыҡ артисы;
Эльмира Абулҡарамова — Ә. Атнабаев исемендәге мәктәп уҡытыусыһы (Тәтешле районы, Иҫке Күрҙем ауылы), Ғәли Соҡоройҙың бишенсе быуын тоҡомо.

[bookmark: _GoBack]#башҡорттелендәдиктант, #башдиктант2026, #диктантпобашкирскомуязыку, #башҡортсадиктантяҙам.

